તેના કારણે 1945માં આઝાદી આવી રહી છે, તેવી સ્થિતિ સ્પષ્ટ થવા લાગી ત્યારે ફરી એકવાર આસામ મૂળ આસામીઓનું તે ભાવના જાગવા લાગી હતી. ખુદ આસામ કોંગ્રેસ પ્રદેશ સમિતિએ પોતાના ચૂંટણી ઢંઢેરામાં આ લાગણી વ્યક્ત કરી હતી. તે વખતે પ્રાંતીય ચૂંટણીઓ આવી રહી હતી એટલે તે માટેના ચૂંટણી ઢંઢેરામાં માગણી થઈ હતી કે આસામમાં આસામી ભાષા અને સંસ્કૃતિનું માહાત્મ્ય ટકી રહે તે માટે સિલ્હટ અને કછાર જિલ્લાને આસામથી અલગ કરી દો. ચૂંટણી ઢંઢેરામાં થયેલી માગણીનો સાર એ હતો કે સિલ્હટ અને કછારમાં પ્લાન્ટેશન ઉપરાંત તટપ્રદેશમાં ખેતી માટે લાખો બંગાળીઓના આગમનને કારણે આસામીપણું આસામમાં બચે તેમ લાગતું નથી.